Aarhuus Stifts-Tidende, 1826-12-15
Post-Nyheder fra Udlandet. Krig i Portugal. Denne er nu erklæret ved et Krigsmanifest som Marqvis Chaves (fra den forrige Revolution bekjendt under Navn af GrevAmarantes) har udstædt mod sit eget Fædreland, 18000 Portugiseres Navn. Rebellerne havde alt bemægtiget sig Byerne Braganza, Chaves og Miranda, og det uden eet eneste Sværdslag. Steden Braganza skal være deres første Foreningspunkt, og der vil man oprette et Regentskab. To Jnfanterie Regimenter som garnisonerede i Provindsen Tras os Montes, have ved Rebellernes Ankomst, gjort fælleds Sag med dem. Marqvis Chaves har Overkommandoen; Brigadeer Vicomte de Canclas er Generaladjutant, og Hr. Teixeira, forhenv. Adjutant hos Hs. Majestæt Kong Miguel I. Generalqvarteermester. Der føres et Kors i Hærens Faner, og Soldaterne ma sværge, at ville offre sidste Blodsdraabe for Kong Miguels legitime Ret og for hans Moder Dronningen som Regentinde. J Tilfælde af Miguels Død skal, efter Rebellernes Plan, Kronen tilfalde Prindsessen, af Beirals Søn, Don Sebastian. Det synes, siger det franske Blad Quatidienne, at Generalerne: Chaves og Silveira marschere rask af Duerofloden, og at de ville gjøre denne til deres Operationslinie; de have saaledes to Provindser bagved sig. - Over Madrid haves Efterretning, at to Regimenter i Staden, Porto have ligeledes gjort Oprør mod den nuværende: Regjering. Og fra Lissabon meldes, at den engelske Marskal Beresford er ivrig sysselsat med at organisere den portugisiske Krigshær. - Det skal være tilforladeligt, læser man i Courier francais, at de portugisiske Rebeller have faaet Lov til at bemægtige sig al brittisk Eiendom i Portugal. Spanien. Hertillands, og navnlig i Hovedstaden, har man endnu i rette Tid opdaget en Sammensværgelse, der om kort Tid vilde havt meget vigtige Følger, da den stod i vidtløftige Forbindelser med de Constitutionelsindede i flere andre Lande, og som følge af denne Opdagelse ere flere hundrede af Hovedstadens og Landets anseeligste Mænd blevne arresterede. Paa samme Tid var der bleven gjort adskillige Landgange paa Sydkysterne, og de Landsatte have trukket sig ind imellem Bjergene. - Paa første Efterretning om de portugisiske Rebellers Afmarsch fra Spanien, har den brittiske Gesandt i Madrid forlangt, at den spanske Regiering skulde retfærdiggjøre sit Forhold i denne Sag, da man anseer det for umuligt, at sligt kunde lade sig gjøre uden sammes Vidende og Medvirkning. Da var det, at Kongen gav Ordre til, at flere spanske Regimenter skulde sætte efter Rebellerne, som de tvertimod forenede sig med. Ogsaa den portugisiske Regjering har tilsendt den spanske en eftertrykkelig Note angaaende Deserteurernes bevæbnede Jndfald, hvorpaa det spanske Kabinet har svaret: at det var skeet uden sammes Vidende, og som det lader, ved Klostrenes Hjelp. - Franske Aviser spaae store Følger af denne Begivenhed, som de kalde den vigtigste for Tiden, og at der snart vil blive slaaet en Kordon af spanske og franske Tropper mod den portugisiske Grændse. - Det kongl. Overkrigsraad har faaet befaling til allersnarest at skaffe 30,000 Mand nye Tropper under Vaaben, med Løfte omen god og sikker Lønning; ogsaa have alle de subalterne Officerer ved de reyalistiske Frivillige i Madrid faaet en hemmelig Ordre til at forberede deres Soldater paa en Expedition, som Omstændighederne snart ville fordre.